**PROJEKTEERIMISTÖÖDE**

**TÖÖVÕTULEPING nr 3-6.11/2025/27**

(hiliseima digitaalallkirja kuupäev)

Riigimetsa Majandamise Keskus (RMK), edaspidi **tellija,** keda esindab juhatuse liikme 10.09.2024 käskkirja nr 1-5/67 RMK põhimääruse alusel looduskaitseosakonna veeökoloogide juht Sander Sandberg, ühelt poolt,

ja Osaühing Vesiaed, edaspidi **töövõtja,** keda esindab põhikirja alusel juhatuse liige Peeter Napp teiselt poolt,

keda nimetatakse edaspidi **pool** või ühiselt **pooled**,

sõlmisid käesoleva lepingu, edaspidi **hankeleping,**

1. **Hankelepingu sõlmimise alus ja ese**
   1. Leping sõlmitakse „*Veekogudele rajatud paisudele kalade ja muude liikide rändevõimaluste tagamiseks vajalike ehitusprojektide koostamine*“ raamlepingu (viitenumber 280629) raames läbiviidud minikonkursi „*Ojaäärse I paisu (PAIS025860) likvideerimise projekteerimistööd*“ (viitenumber 291275), s.h lähteülesande, projekteerimistingimuste ja edukaks tunnistatud pakkumuse alusel.
   2. Hankelepingu täitmisel lähtuvad pooled käesolevas lepingus ja raamlepingus esitatud tingimustest (kaasa arvatud raamlepingu lisaks olevates hankedokumentide tehnilisest kirjeldusest ning pakkumusest).
   3. Hankelepingu tingimused on eritingimusteks ning raamlepingu tingimused üldtingimusteks ning raamlepingu ja hankelepingu vastuolude korral kohaldatakse hankelepingu tingimusi.
   4. Käesolevat lepingut rahastatakse Euroopa Liidu liikmesriikide keskkonnaprojektide kaasrahastamise programmi LIFE „Kliimamuutustega kohanemise tegevuste elluviimine Eestis“ projektist nr LIFE21-IPC-EE-LIFE-SIP AdaptEst/101069566.
2. **Hankelepingu objekt** 
   1. Lepingu objektiks on töövõtja poolt “*Ojaäärse I paisu (PAIS025860) likvideerimise projekteerimistööd*“ ehitusprojekti koostamine ja koostamiseks vajalike uurimis- ja projekteerimistööde tegemine ning sellega seotud asjaajamine (edaspidi töö või projekt)
   2. Lepingus nimetatakse lepingu alusel tööde teostamist projekteerimistööde tegemiseks.
   3. Töövõtja kinnitab, et ta on tutvunud kõigi lepingu täitmiseks vajalike asjaoludega, samuti kinnitab, et töö on võimalik lepinguga kokkulepitud tasu eest teha, Töövõtjal on olemas Töö täitmiseks vajalik kvalifikatsioon ja kogemus, Töövõtjal on olemas kõik vajalikud litsentsid, load ja nõusolekud, kui need on õigusaktidest tulenevalt vajalikud või vastava töö puhul nende olemasolu eeldatakse.
3. **Tähtajad**
   1. Töövõtja on kohustatud tegema projekteerimistööd tähtaegselt ja andma valmis ehitusprojekti koos kõigi nõutavate ja vajalike kooskõlastustega hankijale üle alljärgnevalt:
      1. neli (4) kuud alates lepingu sõlmimisest: eeluuringud on läbi viidud;
      2. seitse (7) kuud alates lepingu sõlmimisest: Esialgne projekt on esitatud RMK-le ja on valmis kooskõlastuste küsimiseks projektiga seotud osapooltelt ja ametkondadelt;
      3. valmis projekti, mille ekspertiis on läbi viimata, hiljemalt kaheksa (8) kuud lepingu sõlmimisest;
      4. valmis projekti, mille ekspertiis on läbi viidud ja milles töövõtja on tellija nõudel teinud ekspertarvamusest lähtuvalt parandusi või muudatusi, hiljemalt hankija poolt määratud tähtajal ligikaudu kahe kuu jooksul alates punktis 3.1.3 nimetatud tähtpäevast. Tähtaja määrab hankija ehitusprojekti ekspertiisi läbinud projekti projekteerijale ekspertarvamusest lähtuvate paranduste ja/või muudatuste tegemiseks üleandmisel.
      5. Üksteist (11) kuud alates lepingu sõlmimisest:  Lõpliku projekti esitamine koos kõigi vajalike lubade ning kooskõlastustega.
   2. Lepingu kehtivus: 12 kuud lepingu sõlmimisest.
   3. Üleandmise tähtaegu võib projekteerija ületada ainult eelneval kirjalikul kokkuleppel hankija­ga.
4. **Lepingu tasu**
   1. Hankija on kohustatud maksma töövõtjale kõigi käesoleva lepinguga määratud kohustuste täitmise eest kokku 28 500 (Kakskümmend kaheksa tuhat viissada) eurot, millele lisandub käibemaks seaduses sätestatud määras, edaspidi **tasu**.
   2. Hankija tasub tööde eest järgmiselt:
      1. 30% maksumusest peale uurimistööde lõpetamist ja vastava toimiku üleandmist;
      2. 50% maksumusest peale töö vastuvõtmist;
      3. 20% maksumusest peale projektile kooskõlastuste väljastamist/lubade väljastamist.
   3. Tasu makstakse ülekandega töövõtja arveldusarvele vastavalt arvetel esitatud andmetele.
5. **Poolte esindajad ja kontaktandmed**
   1. Objekti vastutav projekteerija on Peeter Napp, tel: +372 5560 9245, e-post: [peeter.napp@vesiaed.ee](mailto:peeter.napp@vesiaed.ee)
   2. Hankija kontaktisik pooltevahelises asjaajamises on Annabel Runnel, tel: +372 5683 3177, e-post: [annabel.runnel@rmk.ee](mailto:annabel.runnel@rmk.ee)
   3. Töövõtja kontaktisik pooltevahelises asjaajamise on Peeter Napp, tel: +372 5560 9245, e-post: [peeter.napp@vesiaed.ee](mailto:peeter.napp@vesiaed.ee)
6. **Lõppsätted**
   1. Kõigis hankelepingus reguleerimata küsimustes lähtutakse raamlepingus sätestatust.
   2. Hankeleping jõustub poolte allkirjastamisel ja kehtib kuni selle täitmiseni mõlema poole poolt.
   3. Juhul kui hankelepingu täitmisel tekib vajadus meeskonna liikmeid välja vahetada, peab hankelepingu täitmisse kaasatavate isikute kvalifikatsioon ja kogemus olema vähemalt samaväärne minikonkursi pakkumuses loetletud vastavatele isikutele esitatud nõuetega. Täiendavate meeskonnaliikmete kaasamisel või olemasolevate väljavahetamisel lepingu hind ei muutu. Meeskonnaliikme vahetumisel teavitab töövõtja tellijat kirjalikult ning esitab uue meeskonnaliikme nõuetele vastavust tõendavad dokumendid.

**Poolte andmed ja allkirjad**

|  |  |  |
| --- | --- | --- |
| **Hankija** |  | **Töövõtja** |
| Riigimetsa Majandamise Keskus  Registrikood 70004459  Sagadi küla, Haljala vald,  45403 Lääne-Viru maakond  Tel 676 7500  E-post rmk@rmk.ee |  | Osaühing Vesiaed  Registrikood 11478383  Tartu maakond, Luunja vald, Sava küla, Miku, 62214  Tel +372 5560 9245  E-post [peeter.napp@vesiaed.ee](mailto:peeter.napp@vesiaed.ee) |
| (allkirjastatud digitaalselt) |  | (allkirjastatud digitaalselt) |

|  |  |  |
| --- | --- | --- |
| Sander Sandberg | Peeter Napp |  |